Čehoslovačka vlada u egzilu
Čehoslovačka vlada u egzilu ili Privremena vlada Čehoslovačke (češki: Prozatímní státní zřízení; slovački: Dočasné štátne zriadenie) je bio neformalni naziv dan Komitetu narodnog oslobođenja Čehoslovačke, koji je postojao od 1939. do 1945. godine. Naziv su prvi koristili Britanci, mada su ga kasnije usvojili i ostali Saveznici, nakonšto su ju priznali. Komitet je izvorno nastao u Parizu u listopadu 1939. godine, a osnovao ga je tadašnji čehoslovački predsjednik u egzilu, Edvard Beneš. Kako Komitet nije uspio ispregovarati diplomatski status s Francuska, a nacistička okupacija Francuske je bila sve izglednija, Beneš je središte Komiteta tokom 1940. godine preselio u London, odakle je isti djelovao do kraja Drugog svjetskog rata. 

Vlada u egzilu je bila legitimna, međunarodno priznata vlada Čehoslovačke tokom cijelog Drugog svjetskog rata. Nastrojena antifašistički, vlada u egzilu je za cilj imala vratiti Čehoslovačku u granice prije Minhenskog sporazuma 1938. godine, odnosno kasnije njemačke okupacije. One zemlje koje su ju priznale smatrale su ju zakonskom nasljednicom Prve Čehoslovačke Republike. 

Vlada je formalno prestala postojati 5. travnja 1945. godine, kada je u Košicama uspostavljena vlada u domovini. Naslijedila ju je Treća Čehoslovačka Republika.

Čehoslovačka u Drugom svjetskom ratu
Historija Pariza
Historija Londona
Bivše države u Evropi